Mahmud Murodov 8 iyun kuni Bratislavada oktagonga chiqadi

XFN promousheni bilan hamkorlikni to‘xtatgan O‘zbekistonlik MMA jangchisi Mahmud Murodov shu kunlarda yangi promoushen bilan rasman shartnoma imzolaydi. Bu haqda Olamsport.com xabar berdi.
Uning yangi promoushen bayrog‘i ostidagi jangi 8 iyun kuni Slovakiya poytaxti Bratislava shahrida bo‘lib o‘tadi. Hozircha raqib nomi ma’lum emas.
Ma’lumot uchun, Mahmud Murodov 7 iyun kuni Chexiyaning Praga shahridagi O2 arenasida mezbon sportchi Kinglga qarshi jang qilishi lozim edi. Lekin keyinchalik ushbu jang bekor qilingandi. Bunga Mahmudning XFN bilan hamkorlikni to‘xtatgani sabab bo‘lgan edi.